ગોંડલ નારાયણ નગર વોર્ડ નંબર નવ માં રહેતા નગર પાલિકાના વિપક્ષી સદસ્ય શૈલેષભાઈ ફોજી છેલ્લા ચાર દિવસથી ડેન્ગ્યુ તાવની ઝપટમાં આવી જવા પામ્યા છે તેઓએ રોષ સાથે જણાવ્યું હતું કે શહેરમાં રોગચાળો ફાટી નીકળ્યો છે પાલિકા તંત્ર દ્વારા નારાયણનગર માં ડીડીટી છંટકાવ કરી ફોગીંગ પણ કરવામાં આવ્યું છે, પરંતુ સ્થાનિક આરોગ્ય તંત્રના કોઈપણ અધિકારીએ દેખા દીધી નથી, નારાયણનગર સહિત શહેરના દરેક વિસ્તારમાં ઘરે ઘરમાં માંદગીના ખાટલા બિછાયા છે, સરકારી અને ખાનગી હોસ્પિટલ દર્દીઓથી ઊભરાઈ રહી છે, જો આરોગ્યતંત્ર દ્વારા તાકીદે પગલાં ભરવામાં નહીં આવે તો શહેર ડેન્ગ્યુના અજગર ભરડામાં આવી જશે તેવી અંતમાં દહેશત વ્યક્ત કરી હતી.